তালবাতাসি
তালবাতাসি ছোট আকারের বাতাসি পাখি। মোট দুই প্রজাতির তালবাতাসির সন্ধান পাওয়া গেছে। এরা হল: এশীয় তালবাতাসি, Cypsiurus balasiensis: দক্ষিণ ও দক্ষিণ-পূর্ব এশিয়ার বিভিন্ন দেশে এদের বিচরণ আফ্রিকান তালবাতাসি, Cypsiurus parvus: প্রায় সমগ্র মধ্য আফ্রিকা জুড়ে এদের বিস্তৃতি। দুই প্রজাতির তালবাতাসিই Apodidae গোত্রের অন্তর্গত Cypsiurus গণের অন্তর্ভুক্ত। এই দুই প্রজাতির মধ্যে গভীর মিল থাকায় পূর্বে এদের একই প্রজাতি হিসেবে গণ্য করা হত। তালবাতাসি আকারে বেশ ছোট। এদের লেজ গভীরভাবে চেরা। সরু ডানার প্রান্ত সূচালো। আঙুলগুলো জোড় বাঁধা; ৩য় ও ৪র্থ আঙুল বহির্মুখী এবং ১ম ও ২য় আঙুল অন্তর্মুখী।